# พิกซี่ (เกิร์ลกรุป)
พิกซี่  เป็นเกิร์ลกรุปไทย สังกัดลิตเอนเตอร์เทนเมนต์ ประกอบด้วยสมาชิกจำนวนสามคนคือ มาเบล, พิมมา และอิงโกะ เปิดตัวอย่างเป็นทางการเมื่อวันที่ 11 กุมภาพันธ์ 2564 พร้อมกับซิงเกิลชื่อ "เด็ด" ต่อมาในเดือนตุลาคม 2564 ได้ออกซิงเกิลที่สอง "มูเตลู" จากผลงานทั้งสองซิงเกิลนี้ ทำให้วงได้เข้าชิงรางวัลคมชัดลึก อวอร์ด สาขาศิลปินหน้าใหม่ยอดเยี่ยม ในปี 2565 วงออกซิงเกิลที่สาม "เกินต้าน" เพลงขึ้นอันดับที่ 43 บนชาร์ตบิลบอร์ด เพลงไทย ในเดือนกันยายน 2565 วงออกอัลบั้มชุดแรก บลูม ซิงเกิลในอัลบั้มอย่าง "ไม่ได้ก็ไม่เอา" ร้องรับเชิญโดย มารี เออเจนี เลอเลย์ ขึ้นสูงสุดที่อันดับ 9 และอยู่บนชาร์ตนาน 35 สัปดาห์ 

 ประวัติ 
จารุวัฒน์ เชี่ยวอร่าม และนิตา ชวลิต ได้ก่อตั้งค่ายเพลงชื่อ ลิตเอนเตอร์เทนเมนต์ พร้อมกับเปิดออดิชันเพื่อค้นหาศิลปินฝึกหัด จากนั้นในเดือนมกราคม 2564 ศิลปินฝึกหัดจำนวน 10 คน ได้รับการเปิดเผยเป็นครั้งแรก ซึ่งรวมถึงมาเบล, พิมมา และอิงโกะ จนในวันที่ 11 กุมภาพันธ์ 2564 ทั้งสามคนได้เปิดตัวเป็นสมาชิกของพิกซี่ โดยนับเป็นศิลปินกลุ่มแรกในสังกัด ซิงเกิลแรก "เด็ด" เป็นแนวอิเล็กโทรป็อปผสมฮิปฮอป เขียนโดยอัจฉริยา ดุลยไพบูลย์ และผลิตโดยธันวา เกตุสุวรรณ นักร้องนำวง เปเปอร์ เพลนส์ ในวันที่ 4 ตุลาคม วงยังออกซิงเกิลที่สอง "มูเตลู" จากผลงานทั้งสองซิงเกิลนี้ ทำให้วงได้เข้าชิงสองรางวัลที่งานโทตี้มิวสิกอวอร์ดส์ 2021 ได้แก่ ศิลปินหน้าใหม่แห่งปี และเพลงศิลปินกลุ่มหญิงยอดนิยม จากเพลง "มูเตลู" รวมถึงรางวัลคมชัดลึก อวอร์ด สาขาศิลปินหน้าใหม่ยอดเยี่ยม

พิกซี่ออกซิงเกิลที่สามชื่อ "เกินต้าน" เมื่อวันที่ 20 เมษายน 2565 เพลงขึ้นสูงสุดที่อันดับ 43 บนชาร์ตบิลบอร์ด เพลงไทย และยังได้เข้าชิงรางวัลโทตี้มิวสิกอวอร์ดส์ 2022 สาขาเพลงศิลปินกลุ่มหญิงยอดนิยม วันที่ 28 กันยายน วงออกอัลบั้มแรกในชื่อ บลูม ซิงเกิลในอัลบั้มอย่าง "ไม่ได้ก็ไม่เอา" ร้องรับเชิญโดยมารี เออเจนี เลอเลย์ ขึ้นสูงสุดที่อันดับ 9 และอยู่บนชาร์ตนาน 35 สัปดาห์ นอกจากนี้ เพลง "งอนละ" ยังติดอันดับที่ 70 วันที่ 10 ตุลาคม วงออกเพลง "HOT Dangerous" สำหรับประกอบโฆษณา อินฟินิกซ์ ฮอต 20 ซีรีส์ ในปี 2566 วงได้เข้าชิงรางวัลเดอะกีตาร์แม็กอะวอดส์ สาขากลุ่มยอดเยี่ยมแห่งปีและคลื่นลูกใหม่แห่งปี หลังจากนั้นออกซิงเกิลอื่น ๆ ตามมา เช่น "ชอบอยู่ รู้ยัง", "Dejayou" และ "ลองเลิกกันดีไหม"

 สมาชิก 
 สุชาดา สอนพันธ์ (มาเบล) – นักร้องนำ 
 พิมพ์มาดา ใจสักเสริญ (พิมมา) – นักเต้นนำ แร็ปเปอร์หลัก
 อินท์ปาลี โชติหิรัญธนนนท์ (อิงโกะ) – นักร้องหลัก

 ผลงานเพลง 
 สตูดิโออัลบั้ม 
 ชื่อ รายละเอียด บลูม (Bloom) ออกจำหน่าย: 28 กันยายน 2565
 สังกัด: ลิตเอนเตอร์เทนเมนต์
 รูปแบบ: ซีดี, ดิจิทัลดาวน์โหลด

 มินิอัลบั้ม 
 ชื่อ รายละเอียด เรน (Rain) ออกจำหน่าย: 7 ธันวาคม 2566
 สังกัด: ลิตเอนเตอร์เทนเมนต์
 รูปแบบ: ซีดี, ดิจิทัลดาวน์โหลด

 ซิงเกิล 
 ชื่อ ปี ตำแหน่งสูงสุดบนชาร์ต	 อัลบั้มไทยBillboard Thailand Songs: "เด็ด" 2564 – บลูม "มูเตลู" – "เกินต้าน" 2565 43 "PiXXiELand" – "Not Bad" – "ไม่ได้ก็ไม่เอา" 9 "งอนละ" 70 "เพลงประจำวัน" – "เด็ด"  – "มูเตลู"  – "ชอบอยู่ รู้ยัง" 2566 – เรน "Dejayou"  36 "ลองเลิกกันดีไหม"  64 "ชอบไปหมด" 63 "ติดฝน" 1 "Feat" 2567 34 rowspan="3"  "Aftercry" – "Goodnite" – "–" หมายถึงเพลงที่ไม่ได้ติดชาร์ต

 เพลงอื่น ๆ 
ชื่อปี รายละเอียดเพิ่มเติม"HOT Dangerous" 2565 ประกอบโฆษณา อินฟินิกซ์ ฮอต 20 ซีรีส์"เชิด" 2566 ประกอบโฆษณา บิโอเร "Calling you"  ประกอบโฆษณา เอไอเอสซี๊ด 5G "L.I.T" rowspan="2"  "กี่เพลงรักที่ผ่านไป ก็ยังไม่เคยได้ใช้กับใครสักที" 

รางวัลและการเสนอชื่อ
+ ชื่อรางวัล ปีที่ถูกเสนอชื่อ สาขาที่เข้าชิง ผู้รับ และผลรางวัล รางวัล ปี สาขา ผู้รับ ผล  จูกซ์ไทยแลนด์มิวสิกอะวอดส์ (Joox Thailand Music Awards) 2565 ศิลปินไทยยอดนิยมบนสื่อสังคมแห่งปี	 พิกซี่   คมชัดลึก อวอร์ด 2565 ศิลปินหน้าใหม่ยอดเยี่ยม "เด็ด" และ "มูเตลู"   แคสอะวอดส์	(Kazz Awards) 2565 ดาวรุ่ง พิกซี่    2567 เพลงฮอตที่สุดแห่งปี "ติดฝน"   เดอะกีตาร์แม็กอะวอดส์	(The Guitar Mag Awards) 2566 กลุ่มยอดเยี่ยมแห่งปี พิกซี่   คลื่นลูกใหม่แห่งปี  ติ๊กต็อกอะวอดส์ไทยแลนด์ (TikTok Awards Thailand) 2565 ศิลปินแห่งปี	   โทตี้มิวสิกอวอร์ดส์ (TOTY Music Awards) 2564 ศิลปินหน้าใหม่แห่งปี   เพลงศิลปินกลุ่มหญิงยอดนิยม "มูเตลู"  2565 "เกินต้าน"   2567 "Dejayou"   สนุกสุดจัดที่สุดแห่งปี 2566 ศิลปินทีป็อปแห่งปี พิกซี่